სრედნა-გორა
სრედნა-გორა, ანტიბალკანები (ბულგ. Средна гора) — ქედი ცენტრალურ ბულგარეთში, იმიერბალკანების ქვაბულებსა და ზემო თრაკიის დაბლობს შორის. გადაჭიმულია 285 კმ-ზე, მაქსიმალური სიგანე 50 კმ. უმაღლესი წერტილია გოლიამ-ბოგდანი (1604 მ). ქედი იყოფა სამ: დასავლეთ, ცენტრალურ და აღმოსავლეთ ნაწილად. აგებულია კრისტალური ქანებით, ქვიშაქვებით და კირქვებით. აქვს ბრტყელი მწვერვალები. სამხრეთი კალთები შედარებით დამრეცია, ჩრდილოეთი კალთები ციცაბო. არის სპილენძის მადანი, მინერალური წყლები, კურორტები. ბალნეოლოგიური კურორტებიდან აღსანიშნავია: ჰისარია, პაველ-ბანია, სტარა-ზაგორა. კალთები შემოსილია მუხნარითა და წიფლნარით.